Diskusjon:Bydel Grünerløkka

message: En eller annen har rettet «1980-tallet» til «1970-tallet» som datering av starten på Grünerløkka revitalisering. Undertegnede er født 1958 og oppvokst i Oslo. Jeg kan ikke huske noen form for husokkupasjon, oppussingsprosjekter og kulturtiltak på Grünerløkka før første halvdel av 80-tallet. Da var saneringsplanene ennå ikke skrinlagt, og mye av det som skjedde var direkte knyttet til rivningsplaner. Hva er kilden for å trekke inn 70-tallet? T.B.Hansen 24. sep 2006 kl. 08:20 (UTC)
Hei legger ved noen kilder til at husokkupasjonene startet på 70-tallet. Det burde kansje stå 70 og 80 tallet. Er du ikke fornøyd, så skal jeg ikke fighte på det.
http://www.frifagbevegelse.no/loaktuelt/betraktningen/article1596376.ece
http://www.artemisia.no/magasinet/tenker.html
replies: text: OK, det ser ut til at vi snakker om forskjellige ting. Min erfaring med de politisk motiverte husokkupasjonene fra slutten av 70-tallet (ikke på Grünerløkka, men på Vålerenga) er at okkupantene brydde seg fint lite om «bevaring» – det var de politiske markeringene som var viktige. Har selv overtatt en leilighet som ifølge pressen var istandsatt av okkupanter, men som i realiteten var herpet nesten hinsides reparasjonsmulighet, med amatørmessig innlegging av vann, brannfarlig elektrisk opplegg og råtne materaler. Beboerne i gården var med ett kortvarig unntak ikke aktivistene selv, men rusmisbrukere som ikke akkurat bidro til utvikling av bygninger og bomiljø. De folkene som inntok Grünerløkka på 80-tallet var kreative mennesker («kulturarbeidere» og unge håndverkere) med kunnskaper og bevaringsvilje, som ikke bare pusset grundig opp, men også gjorde strøket til et kulturelt kraftsentrum (og som idag, om de fortsatt bor der, forbanner 7-Eleven og «vestkantungdommen» som har overtatt strøket). Men man kan jo gi den første typen aksjonister æren for å ha satt igang redningsaksjonen, selv om de i realiteten (i alle fall i «min« gård på Vålerenga) lot andre ta støyten med å bo i kaoset og manipulerte medienes fremstilling av saken. T.B.Hansen 26. sep 2006 kl. 10:51 (UTC)

message: Navneformen Grünerløkken er brukt 1 660 ganger i Aftenposten i perioden 1983-2009. Darvtorv 7. mai 2010 kl. 22:21 (CEST)
replies: text: Hvis Aftenposten har digitalt arkiv langt nok tilbake, så søk på «Coken Colen». Motstanden mot a-endinger var innett en tid. Pent skriftsprog og dannet tale er kanskje viktig fortsatt? Bjørn som tegner 7. mai 2010 kl. 23:40 (CEST) Men spøk til side: Aftenposten har en policy mht a-endelser, noe som fører til Piperviken, Loelven, Akerselven osv. Ikke ulovlig, men lite hensiktsmessig å legge inn begge variantene alle steder, selv for et godt leksikon. Men sprogdebatter er god underholdning. Bjørn som tegner 8. mai 2010 kl. 00:17 (CEST)
thread_title: Grünerløkken eller Grünerløkka

message: Det står at strøket Grünerløkka i øst avgrenses av Toftes gate - Falsens gate - Toftes gate igjen. Uklart hvor det menes at grensen går da disse to gatene går parallelt. Regner med at Grünerløkka skole regnes som en del av Grünerløkka, men hva med kvartalene sør og nord for skolen? Jeg har ikke funnet noen kilde som angir dette nøyaktig og kanskje finnes det ikke. StoltJensenberg (diskusjon) 21. jan. 2023 kl. 22:17 (CET)
thread_title:  Uklar grense i øst for strøket Grünerløkka